王楼村先生十三本梅花书屋图其曾孙少林进士属题
南人多种梅，公乃得梅味。天然清瘦格，独往傲凡卉。心定梦亦真，老屋见髣髴。东西列十三，知足不外乞。嚼之以疗饥，香冷入肠胃。可代索米劳，兼省买山费。醒来竟何有，冂归讵无谓。风流六十年，怀想但增忾。文孙宝手泽，纸墨馀芳气。乡园宛在眼，止渴借自慰。
主题：田园
情感：想家